
דף מיקוד לחזרה אחרי החגים-תורה ,בריאת העולם וסופר סת"ם 

-לאחר חופשת החגים יש  להזכיר בתפילה "משיב הרוח ומוריד הגשם"
יש לשוחח מה חשיבות המים לאדם לחי ולצומח.
ומדוע חשוב שירד הגשם בעיתו.

-לשוחח עם הילדים מחוויות שמחת תורה, לדגיש שהשמחה היתה לכבודה של         התורה.
לכבוד סיום קריאתה והתחלת קריאתה מחדש.
ללמד מי נקרא חתן תורה ? ומי נקרא חתן בראשית ? 
לכבוד שבת בראשית ניתן להכין עם הילדים  עוגה בצורת ספר תורה וכתר עם חמישה חומשי תורה או בצורת לב 
ניתן להראות לילדים שהתורה נגמרת במילה "ישראל" והאות האחרונה של התורה היא "ל" ומתחילה במילה "בראשית" והאות הראשונה היא "ב" שתי האותיות ביחד יוצרות את המילה לב כך נאמר לילדים שהתורה היא תמיד בליבנו.
הילדים  יטבלו עוגיה בדבש .
-ניתן ללמד על תפילת הגשם שנאמרת בשמחת תורה, ועל ברכת הבנים.

-בראש חודש חשוון  יש להתפלל תפילת ר"ח  ,ניתן להתחיל להניף את הדגל ולשיר את המנון התקווה .לבקש מהילדים שיבואו לבושים בחולצות לבנות ,וכן הצוות,
יש  לאכול סעודה חגיגית עם מפות לבנות ,ניתן להכין שלטי "חודש טוב" ולהניחם על השולחנות .
אפשר להכין עם הילדים מאפה לכבוד ר"ח ,הזדמנות ללמד מהו מתכון כמויות ,כלי אפיה ופעולות .
  
נלמד את הילדים  על התוספת מר לשם החודש חשוון. לשוחח על יחודיות החודש- חודש ללא חגים  ולהיפרד מחודש תשרי.
כדאי ללמד על עונת הסתיו שהגיעה  ועל מבשרי הסתיו –בקצרה.
ניתן לארח לכבוד ר"ה גן מ"מ צמוד או גן ממ"ד לסיפור או פעילות משותפת לכבוד ר"ח. 

כהמשך לחג שמחת תורה ניתן ללמד על התורה ובריאת העולם
הילדים ילמדו את השווה והשונה בן חמישה חומשי תורה ,לספר התורה,
ספר תורה הספרדי והאשכנזי בכולם כתובה אותה התורה אך ההבדלים  רבים...[image: ]
למדו איך לנהוג כבוד בספר התורה, אפשר לפתוח את קיצור שולחן 
ערוך וללמד מתוכו את ההלכות לדוגמא:
ספר תורה מניחים בארון קודש
אסור לשבת על ספסל כשיש עליו ספר תורה 
אסור להניח ספר חול על ספר קודש
בגמר הקריאה בחומש נהוג לנשקו,
כשספר תורה עובר חייבים לעמוד.

אפשר לחשוף את הילדים לפסוקים שונים שקשורים לתורה כמו:
"כי מציון תצא תורה", "טוב לי תורת פיך מאלפי זהב וכסף" ועוד

אפשר להציג בפני הילדים תמונות של קישוטי ספר התורה (טס, רימונים וכתר תורה). לשוחח על הקישוטים היכן שמים כל אחד, למה משתמשים בהם וכו' 

אפשר לספר סיפורים על אהבת התורה מתוך "כה עשו חכמינו":
"העוסק בתורה מתוך עוני",
"העוסק בתורה מתוך עושר",
"טובה תורה מכל סחורה" ועוד...


-בחומש בראשית למדו כל יום את הבריאה של אותו יום בצורה חוויתית אך תמיד מהחומש.
זכרו לא לצרף ביחד מדרש וקטע קריאה מהתורה .
ניתן לגרום לילדים להפנמה ע"י שירים, דקלומים ,תנועה  ויצירה ,לצאת לטבע 
ולהתפעם מהבריאה.
לסיכום ניתן להכין עם הילדים לוח בריאת העולם, אך זכרו ממיגוון חומרים וטכניקות 
ולא יצירה זהה לכול ילדי הגן 

  שירים :ימי הבריאה                                         מה ברא ה' בכל יום
  אל גננו בא אורח                                            מה ברא ה' ביום הראשון?
  השמחה רבה                                                הבדיל בין האור ובין החושך 
  והגן כל כך זורח                                             ילד חן שלי.
  התדעו מי בא ?                                             מה ברא ה' ביום השני?   
  זה יום ראשון זה יום חדש                                הבדיל בין המים והשמים 
  מתוק מתוק מתוק מדבש                                 ילד חן שלי
  יום ראשון זה יום חדש                                     שימו לב לדייק בשיר    
  מתוק מדבש.                                               ה' לא ברא את האור והחושך
                                                                     אלא הבדיל בניהם.....
  (חוזרים על השיר ברצף ימי הבריאה)

-ערכים משתלבים בתוכן: מה רבו מעשיך ה'-בהקשר לסיפור הבריאה.[image: ]
מושגי צבע וצורה :לפי סיפור הבריאה .
מילים נרדפות: שמים –רקיע , שמש-חמה, ירח –לבנה, ארץ- יבשה
הפכים: ים- יבשה , אור –חושך, שחור- לבן, בוקר –ערב.


-בטבע  ניתן לצאת מהפסוק "מה רבו מעשיך ה' " 
ללמד את הפסוק  "מה רבו מעשיך ה' " ונשוחח על הפלא שבבריאה
ניתן לצאת עם הילדים לסיור או לחצר הגן ,כול ילד יאסוף שלושה חפצים 
ואח"כ בעבודה בקבוצה  ממיינים ביחד את  החפצים שמצאו לחומרים
מהטבע וחומרים מעשי אדם.
בשלב הבא  ניתן ללמד להבחין בין סוגי חומרים שמהם עשויים החפצים.


כהמשך או במקביל ניתן ללמד על סופר סת"ם וכליו.
מדוע סופר סת"ם נקרא כך? מי ומתי משתמשים בדברים שסופר סת"ם כותב.
מושגים :ספר תורה ספרדי ואשכנזי ,סופר סת"ם ,קלף ,קולמוס, דיו, נוצה,
כתר תורה ,פעמונים ,ארון קודש ,פרוכת, טס, אצבע ותגים.


באומנות- ניתן ללמד על צורת המגן דוד שמעטרת את תשמשי הקדושה
שניתן ליצור אותה משני משולשים גדולים או ממשושה ושישה משולשים.
הילדים יחפשו את עיטור המגן דוד ביודיקה –חפצים ותמונות 
נלמד כמה צלעות וקודקודים בצורת מגן דוד.
התנסות בכתיבה בקולמוס ודיו 
יצירת ספרי תורה בדו ותלת מימד  מגלילים שונים.

בית חינוך כמשפחה
ניתן להזמין סופר סת"ם לגן
ניתן להזמין אבא שיראה איך מניחים את תפילין היד והראש.
ניתן לערוך טקס בבהכנ"ס  לכבוד תחילת לימוד סיפורי תורה,להזמין את ההורים,או /ו רב הישוב לברך את הילדים.


בחשבון –ניתן ליצור דיאגראמה בלוח מי בא לגן ולבדוק כמה בנות וכמה בנים בגן
ניתן לתלות את השמות לפי מספר האותיות בשם .
ניתן לכתוב חשוון עם לבני די'גי' ולמנות בכמה לבנים השתמשנו בכל אות או בכל המילה 
חשיפת הילדים לגוף שנקרא גליל בעקבות צורת ספר התורה

אוריינות –ניתן להכין משחק זיכרון עם שמות ילדי הגן 
ניתן להתאים את שמות ילדי הגן לאות פותחת בסרגל האותיות בספריה 
ניתן לצייר את הדברים שסופר סתם כותב ולכתוב בכתיבה ילדית את שם החפץ
או שהילד יכתוב סתם ויצייר מתחת לכל אות את הדבר שסופר סתם כותב 
בוגרים יכולים לכתוב את היום ביצירות של בריאת העולם 
זכרו תמיד הכתיבה היא פונטית לפי שמיעה ולא העתקה.


ניתן לספר בסוף כל יום סיפור שקשור לאותו יום של הבריאה לדוגמא:
ביום הראשון אפשר לספר את הסיפור "לילה חשוך אחד" או בוקר בהיר אחד"
ביום החמישי אפשר לספר את "כספיון" וכו'

